शुक्रवार शाम को ब्रज तीर्थ विकास बोर्ड के उपाध्यक्ष शैलजाकांत मिश्र के साथ विप्रा उपाध्यक्ष यशु रुस्तगी, एक्सईएन व जेई टीम ने श्मशान स्थल की वर्तमान स्थिति देखी। मौके पर ही बोर्ड के उपाध्यक्ष ने सामाजिक संगठन ब्रज गौलोक सेवा समिति, ब्रज वृंदावन विरासत फाउंडेशन, सनातन संस्कार सेवा संस्थान एवं गरीब एकता दल के पदाधिकारियों से सुझाव लिए। इसमें अंत्येष्टि के दौरान होने वाले परेशानियों को सामने रखा। उन्होंने सुझाव दिए कि पर्याप्त स्थान, पेयजल, शेड और मुखाग्नि को लकड़ियों को स्टोर रूम होना चाहिए। इस पर बोर्ड के उपाध्यक्ष ने विप्रा के अधिकारियों को प्रथम चरण में आवश्यकता के अनुसार दिए गए सुझावों के अनुसार वृंदावन मोक्ष धाम बनाने के निर्देश दिए। साथ ही संबंधित विभागों से संपर्क कर पूर्व में इस संबंध में की गई कार्रवाई एवं स्थाई मोक्षधाम को डीपीआर तैयार करने को कहा है, ताकि शासन से स्वीकृत कराकर बनाया जा सके।